stanford-oval/wikipedia huggingface dataset:
גן אלנבי (באר שבע)

| --- | --- |

 מידע כללי
 על שם:  אדמונד אלנבי 
 תאריך הקמה:  1902 
 נתונים ומידות
 שטח:  3.5 דונם
 מיקום
 מדינה:  ישראל ישראל
 מיקום:  באר שבע 
 קואורדינטות:  31°14′26″N 34°47′18″E﻿ / ﻿31.24055556°N 34.78833333°E﻿ / 31.24055556; 34.78833333
  מפת מיקום  מפה דינמית   (למפת באר שבע מוגדלת) גן אלנבי(למפת באר שבע רגילה) גן אלנבי(למפת צפון הנגב רגילה) גן אלנבי(למפת צפון הנגב מוגדלת) גן אלנבי  he גן אלנביhe גן אלנבימפת  __ באר שבע (in English: Beersheba) [‌צפון הנגב‌]מצפון, ממזרח ומערב: __ מועצה אזורית בני שמעון (in English: Bnei Shimon Regional Council) ממזרח: __ עומר (יישוב) (in English: Omer, Israel), __ תל שבע (in English: Tel Sheva) מדרום: __ שגב שלום (in English: Shaqib al-Salam), __ מועצה אזורית מרחבים (in English: Merhavim Regional Council) tabBackground:;tabBorder:#aaa;defaultTab:0;   לחצו כדי להקטין חזרה   לחצו להגדלה    העיר העתיקה בבאר שבע (ניתן להקיש על אתרים שונים כדי להגיע לערכים מורחבים המפרטים אודותם) 
 
גן אלנבי הוא גן בעיר העתיקה של באר שבע, השוכן בפינת הרחובות העצמאות והרצל. שטחו של הגן המלבני הוא כשלושה דונם וחצי, ואורך כל אחת מצלעותיו כ-55 מטרים. בחלקו הצפוני רחבה מרוצפת גדולה, המוקפת בדשא ועצים מכל צדדיה, ובמרכזו ניצבת אנדרטה לזכרו של הגנרל אדמונד אלנבי. אחד מהגנים הוותיקים בישראל.
היסטוריה > התקופה העותמאנית

הגן היה אחד הגנים הציבוריים הראשונים שניטעו בארץ ישראל, והוא הוקם בשנת 1902, כשנתיים לאחר ייסודה של העיר בידי העות'מאנים. הגן הוקם במרכזה של העיר, בצמוד לבית הסראייה ששכן ממערב לו, ושימש להתכנסויות ולטקסים. בשל כך שלא היה מגודר הלך מצבו והתדרדר בשל רעיית העיזים והגמלים בשטחו, ובגלל מנהגם של הבדואים לקושש בו עצים לבערה. בשנת 1915, לאחר פרוץ מלחמת העולם הראשונה, יזם אחמד ג'מאל פאשה, שליט וילאייט סוריה שכלל גם את ארץ ישראל, תוכנית לייעור המדבר. לשם כך שכר את שירותיהם של חקלאים, רובם יהודים בוגרי מקוה ישראל ותושבי המושבות היהודיות, והורה להם לטפח גנים בכל מקום בו ימצאו מקור מים. החקלאים הסדירו בגן ארבעה שבילים המוליכים אל מרכזו מכל אחת מארבע כניסותיו, טיפחו בו ערוגות והקיפו אותו בגדר. במרכז הגן הוצב עמוד שיש ועליו נחקקו סמל האימפריה העות'מאנית וכתובת המנציחה את ניצחונות הצבא הטורקי על הבריטים בקרב עזה הראשון והשני בחודשים מרץ ואפריל 1917.
היסטוריה > ימי המנדט ואחריו

לאחר כיבוש העיר בקרב באר שבע ב-31 באוקטובר 1917, פיסל הפסל אברהם מלינקוב פרוטומה של הגנרל אלנבי וזו הוצבה בראש עמוד שיש הטורקי. האנדרטה החדשה נחנכה בידי הנציב העליון הרברט סמואל במרץ 1923. בשנת 1938, במהלך המרד הערבי הגדול, הפילו מורדים ערביים את הפרוטומה ממקומה והשחיתו אותה לחלוטין. שרידי הפסל אותרו לאחר תום המרד, אך מצבו לא איפשר להציבו במקומו מחדש. בשנת 1947 הקימו הבריטים מבנה הנצחה רבוע מאבן ירושלמית, ללא פסל דמות, וחרטו עליו את שמו של "אלנבי" באנגלית ובערבית בלבד, וכן את ציון שנות שהותו בארץ ישראל ("1917-1918"). הם עיצבו את הגן מחדש והקיפוהו בחומת אבן שבה קבעו שני שערים בלבד - האחד ברחוב העצמאות והאחר ברחוב הרצל. לימים התגלו חלקים מהאנדרטה המקורית בשימוש משני בבתים בעיר. לאחר קום המדינה הגן שוקם, ובשנת 2006 הוצבה על כן האבן פרוטומה חדשה של אלנבי שהוכנה על ידי הפסל אטיאן מילנר.
בשנת 2015 שופץ ונחנך גן אלנבי שוב, בעלות של מאות אלפי שקלים.
גלריה

הגן בימי מלחמת העולם הראשונה. במרכז הגן נראה עמוד ההנצחה הטורקי
הפרוטומה של הגנרל אלנבי בראש עמוד השיש הטורקי
האנדרטה לזכר אלנבי
שחזור כיבוש באר שבע על לוח בגן
גן אלנבי, מאי 2020
ראו גם

גן רמז
הערות שוליים

↑  גן אלנבי בבאר שבע שופץ בעלות של מאות אלפי דולרים, באתר באר שבע סיטי, 25 במאי 2015
וידאוגרפיה של BTS

| וידאוגרפיה של BTS |
| --- | --- |
  BTS במהלך צילומים בלאס וגאס, 7 במאי 2019
 וידאו קליפים ↙:  72
 אלבומי וידאו ↙:  49
 סרטים ↙:  4
 סדרות טלוויזיה ↙:  7
להקת הבנים הדרום קוריאנית BTS קיימה את הופעת הבכורה שלה ביוני 2013. מאז חברי הלהקה הוציאו או הופיעו ב-72 קליפים, והוציאו 49 אלבומי וידאו. הלהקה שברה שיאי עולם רבים עם כמה מהקליפים וזכתה בפרסים קוריאניים ובינלאומיים שונים על חלקם. בנוסף הופיעו חברי הלהקה בפרסומות של מותגים כמו סמסונג, פילה ופומה.
עם יציאת אלבום הסינגל הראשון של הלהקה, Cool 4 Skool 2, פורסמו שני קליפים, לסינגלים "No More Dream" ו-"We Are Bulletproof Pt.2". לאחר מכן, בספטמבר, פורסם האלבום ?O!RUL8,2 עם הסינגל הסינגל "N.O" שלווה בקליפ. ב-2014, הקליפ לסינגל "Danger" של הלהקה זכה לתשומת לב משמעותית הודות לכוריאוגרפיה שלו. הפעם הראשונה שאמן אחר הופיע בקליפ של BTS הייתה בקליפ לרמיקס לגרסה היפנית של "Danger", שבו השתתף הפסנתרן הווייטנאמי טאנה באוי. בשנת 2015, הלהקה החלה את סדרת הסרטונים שלה "BTS Universe" עם יציאת הקליפ "I Need U".
BTS הם האמנים הזרים הנמכרים ביותר בכל הזמנים להפקות וידאו ביפן, כאשר שמונה מאלבומי ההופעה שלהם הגיעו למקום הראשון במצעד המכירות של Oricon, נכון לאוקטובר 2022. כל האלבומים זכו לתואר "אלבום זהב" מאיגוד תעשיית ההקלטות היפני (RIAJ) על מכירת למעלה מ-100,000 עותקים כל אחד. אלבום הווידאו הראשון של הלהקה שקיבל תעודה על מכירות היה BTS World Tour: Love Yourself ~Japan Edition~ DVD, שגם הפך לאלבום ההופעה הראשון שלהם שהשיג את התואר "אלבום פלטינה", והגיע ביולי 2022 ליותר מ-250,000 מכירות.
וידאו קליפים

| --- | --- |
: מציין קליפים שאושרו רשמית על ידי ביג היט כחלק מ"Bangtan Universe"
וידאו קליפים > סרטונים אחרים

| שנה | שם | במאי/ם |
| --- | --- | --- |
| 2013 | "Debut Trailer" | לא ידוע |
| 2013 | "O!RUL8,2? Comeback Trailer" | לא ידוע |
| 2014 | "Skool Luv Affair 'Skool Luv Affair' Comeback Trailer" | לא ידוע |
| 2014 | "DARK & WILD 'What Am I To You' Comeback Trailer" | לא ידוע |
| 2015 | "2014 LIVE TRILOGY: EPISODE II. The Red Bullet Teaser" | לא ידוע |
| 2015 | "2015 BTS LIVE TRILOGY: EPISODE I. BTS Begins Official Teaser" | לא ידוע |
| 2015 | "화양연화 pt.1 '花樣年華' Comeback Trailer" | לא ידוע |
| 2015 | "화양연화 on stage: prologue" | לא ידוע |
| 2015 | "화양연화 pt.2 'Never Mind' Comeback Trailer" | לא ידוע |
| 2016 | "WINGS Short Film #1 BEGIN" | יונגסאוק צ'וי |
| 2016 | "WINGS Short Film #2 LIE" | יונגסאוק צ'וי |
| 2016 | "WINGS Short Film #3 STIGMA" | יונגסאוק צ'וי |
| 2016 | "WINGS Short Film #4 FIRST LOVE" | יונגסאוק צ'וי |
| 2016 | "WINGS Short Film #5 REFLECTION" | יונגסאוק צ'וי |
| 2016 | "WINGS Short Film #6 MAMA" | יונגסאוק צ'וי |
| 2016 | "WINGS Short Film #7 AWAKE" | יונגסאוק צ'וי |
| 2016 | "WINGS 'Boy Meets Evil' Comeback Trailer" | GDW |
| 2016 | "2017 BTS live Trilogy Episode III. The Wings Tour Trailer" | לא ידוע |
| 2017 | "Love Yourself Highlight Reel '起'" | יונגסאוק צ'וי |
| 2017 | "Love Yourself Highlight Reel '承'" | יונגסאוק צ'וי |
| 2017 | "Love Yourself Highlight Reel '轉'" | יונגסאוק צ'וי |
| 2017 | "Love Yourself Highlight Reel '起承轉结'" | יונגסאוק צ'וי |
| 2017 | "LOVE YOURSELF 承 Her 'Serendipity' Comeback Trailer" | יונגסאוק צ'וי ולי ונג'ו |
| 2017 | "LOVE MYSELF Campaign Video" | לא ידוע |
| 2018 | "Euphoria: Theme of Love Yourself 起 'Wonder'" | יונגסאוק צ'וי |
| 2018 | "LOVE YOURSELF 轉 Tear 'Singularity' Comeback Trailer" | יונגסאוק צ'וי |
| 2018 | "LOVE YOURSELF 結 Answer 'Epiphany' Comeback Trailer" | יונגסאוק צ'וי |
| 2019 | "MAP OF THE SOUL : PERSONA 'Persona' Comeback Trailer" | יונגסאוק צ'וי |
| 2019 | "LOVE MYSELF Global Campaign Video" | לא ידוע |
| 2020 | "MAP OF THE SOUL : 7 'Interlude : Shadow' Comeback Trailer" | אהוי קים |
| 2020 | " 'Black Swan' Art Film performed by MN Dance Company" | יונגסאוק צ'וי |
| 2020 | "MAP OF THE SOUL : 7 'Outro : Ego' Comeback Trailer" | יווג'און קו |
פילמוגרפיה > סרטים

| שנה | שם | תפקיד |
| --- | --- | --- |
| Burn the Stage: The Movie (אנ') | 2018 | עצמם |
| Love Yourself in Seoul (אנ') | 2019 | עצמם |
| Bring the Soul: The Movie (אנ') | 2019 | עצמם |
| Break the Silence: The Movie | 2020 | עצמם |
| BTS Permission to Dance on Stage – LA (אנ') | 2022 | עצמם |
| BTS: Yet to Come in Cinemas | 2023 | עצמם |
פילמוגרפיה > טלוויזיה

| שנה | שם | הערות |
| --- | --- | --- |
| 2013 | Rookie King: Channel Bangtan | תוכנית ריאליטי עם BTS, באורך 8 פרקים, שודרה ב-SBS MTV |
| 2014 | BTS China Job | תוכנית ריאליטי עם BTS, באורך 3 פרקים, שודרה ב-YinYueTai |
| 2014 | American Hustle Life | תוכנית ריאליטי עם BTS, באורך 3 פרקים, שודרה ב-Mnet |
| 2014 | BTS GO! | תוכנית ריאליטי עם BTS, באורך 3 פרקים, שודרה ב-Mnet Americat |
| 2018 | Run BTS! | 8 פרקים |
| 2019 | Run BTS! |  |
| 2020 | Run BTS! | 8 פרקים |
| 2020 | BTS In the Soop | תוכנית ריאליטי עם BTS, באורך 8 פרקים |
| 2021 | Let's BTS | ספיישל תוכנית אירוח עם BTS באורך 100 דקות בהנחיית KBS2 |
| 2021 | BTS In the Soop 2 | תוכנית ריאליטי עם BTS, באורך 4 פרקים |
פילמוגרפיה > מופעים מקוונים

| שנה | שם | פלטפורמה | הערות |
| --- | --- | --- | --- |
| 2015 | BTS Bokbulbok | V Live | 5 פרקים |
| 2015–2017 | BTS GAYO | V Live | 15 פרקים |
| 2015–הווה | Run BTS! | V Live | 3 עונות |
| 2016–הווה | BTS: Bon Voyage | V Live, Weverse | 4 עונות עם 8 פרקים כל אחת |
| 2018 | Burn the Stage | YouTube Premium | סרט תיעודי על סיבוב ההפעות של BTS "Wings tour", באורך 8 פרקים |
| 2019 | Bring the Soul: Docu-series | Weverse | סרט תיעודי על סיבוב ההפעות של BTS "Love Yourself tour", באורך 6 פרקים |
| 2020 | Learn Korean With BTS | Weverse | 30 פרקים |
| 2020 | Break the Silence: Docu-Series | Weverse | סרט תיעודי על סיבוב ההפעות Love Yourself Tour ו-Speak Yourself Tour, באורך 7 פרקים |
| 2020 | BTS In the Soop | Weverse | תוכנית ריאליטי עם BTS, באורך 8 פרקים |
| 2021 | BTS Smash.City | Smash. app | סדרת וידאו יפנית מבוססת אפליקציות |
| 2021 | BTS In the Soop 2 | Weverse | תוכנית ריאליטי עם BTS, באורך 5 פרקים |
| 2023 | BTS Monuments: Beyond the Star | דיסני+ | תיעוד כרונולוגי של ההיסטוריה של BTS מהבכורה ועד היום; כולל קטעי מוזיקה וווידאו מתשע השנים האחרונות; מציג את חיי היומיום של כל אחד מהחברים בנפרד כאשר הם נכנסים לשלב הבא בקריירה שלהם |
תערוכות

| שם | שנה | ארץ |
| --- | --- | --- |
| "Butterfly Dream: BTS Open Media Exhibition" | 2015 | קוריאה הדרומית |
| "BTS Exhibition: 24/7=Serendipity (Five, Always)" | 2018 | קוריאה הדרומית |
| "BTS Exhibition: 24/7=Serendipity (Five, Always)" | 2019 | סין |
| "BTS Exhibition: 24/7=Serendipity (Five, Always)" | 2019 | ארצות הברית |
| "BTS Museum" | 2021 | קוריאה הדרומית |
| "BTS EXHIBITION : Proof" | 2022 | קוריאה הדרומית |
| "BTS EXHIBITION : Proof" | 2022 | יפן |
| "BTS EXHIBITION : Proof" | 2023-2024 | ארצות הברית |
| "BTS EXHIBITION : Proof" | 2023-2024 | סין |
| "BTS EXHIBITION : Proof" | 2023-2024 | תאילנד |
| "BTS EXHIBITION : Proof" | 2023-2024 | אינדונזיה |
| "BTS EXHIBITION : Proof" | 2023-2024 | טאיוואן |
| "BTS X James Jean: Seven Phases" | 2023-2024 | גרמניה |
| "BTS X James Jean: Seven Phases" | 2023-2024 | הפיליפינים |
| "BTS X James Jean: Seven Phases" | 2023-2024 | סינגפור |
ביאורים

↑  קיצור של "No Offense"
↑  הקליפ בנוי מהסרטה אחת בלבד
↑  מצעד ביפן
הערות שוליים

↑  Gil Kaufman, BTS Pay Homage to Bob Dylan in Samsung ‘Galaxy For the Planet’ Ad, Billboard, ‏4 בינואר 2022
↑  Lilly Pace, BTS Are Now Global Brand Ambassadors For Fila, Billboard, ‏2 בספטמבר 2019
↑  BTS Are Puma's New Ambassadors And We Will Buy All The Athletic Gear, HuffPost, ‏2018-03-01 (באנגלית)
BTS במהלך צילומי הקליפ "Boy With Luv"
תו קנייה

תו קנייה ישראלי של "רב-תו"
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
כרטיס חיוב ובו תווי קנייה בסך 400 ש"ח
תו קנייה הוא שובר שעליו מצוין ערכו במטבע מסוים, וניתן להשתמש בו לשם תשלום בעסקים המכבדים תו זה. תווי קנייה מופקים ונמכרים על ידי רשתות שיווק, חברות אשראי ועוד. לעיתים משמש התו רק בחנויות של הרשת שהפיקה אותו, ולעיתים הוא מכובד על ידי עסקים נוספים, שהגיעו להסכמה על כך עם הגורם המנפיק.
הגוף המנפיק את תווי הקנייה נהנה ממספר יתרונות:
אשראי הניתן לו מרוכשי התו, מיום רכישת התו ועד יום מימושו.
הפניית הרוכשים לחנויות המכבדות את התו, התורמת להגדלת עסקיהן.
פעמים רבות נמכר תו קנייה במחיר נמוך מערכו הנקוב, והנחה זו היא מניע עיקרי לרכישתו. נהוג לתת תווי קנייה כשי לחג, בעיקר על ידי מעסיקים לעובדיהם.
קיים סיכון מסוים ברכישת תווי קנייה, בפרט כאשר מדובר ברכישה בסכום גבוה ולטווח ארוך, והוא סיכון הקריסה של הגורם המנפיק, שהופכת את התווים לחסרי ערך, או פוגעת קשות בערכם.

על מנת להתגונן מפני קריסת מנפיק התווים, נוהגים עסקים המכבדים תווי קנייה להטיל הגבלות שונות, כגון הגבלת סכום הקנייה באמצעות תווים, הגבלת סוגי המוצרים שתמורתם ניתן לשלם בתווים, או כיבוד התווים בסכום הנמוך מערכם הנקוב. הגבלות אלו פוגעות בכדאיות השימוש בתווים.
בדרך כלל לא ניתן להמיר תווי קניה למטבע בו נרכשו, אלא רק להשתמש בהם לרכישת מוצרים ושירותים. תווי קנייה נושאים על פי רוב תאריך תפוגה, שלאחריו אין להם תוקף.
תווי קנייה מופקים בצורה של שטרות נייר, ועקב ערכם הכספי נכללות בהם הגנות שונות מפני זיופים. כן מופקים תווי קנייה בדמות כרטיס חיוב, שעליו מוטבע ערכו של התו. קופות רושמות בחנויות המכבדות את התו יודעות לקרוא כרטיס מגנטי זה ולחייבו בסכום הקנייה. חנויות אינטרנט, כגון אמזון, מפיקות תווי קנייה אלקטרוניים, המכילים קוד שבאמצעותו ניתן לשלם בעת קנייה בחנויות אלה. תווי קנייה כאלה נמסרים לרוכש בדואר אלקטרוני.
ההיבט המשפטי בישראל

יש הרואים בעייתיות משפטית בהנפקתם של תווי קנייה, בעיקר בהקשר של עבירה על חוק ניירות ערך. למעשה, מכירת תווי קנייה מהווה הנפקה של כתבי התחייבות או איגרות חוב של מנפיק התווים כלפי הרוכש, המעניקה לו זכות לקבלת תמורה ספציפית, נקובה בסכום, ובעלת תוקף למימוש הזכות. לעומת זאת, על פי חוק ניירות ערך, נדרש פרסום של תשקיף בעת הצעת מכר של איגרות חוב לציבור, כאשר כמות נמעני ההצעה (ניצעים) עולה על 35.
כאשר חברה שהיא חברה ציבורית מנפיקה תווי קנייה, עולה בעייתיות נוספת הקשורה לגילוי נאות של עסקי החברה כלפי ציבור המשקיעים. למשקיעים בחברה חסר מידע מהותי לגבי גובה החוב הכולל שלה בגין תווים אלה, וזאת מכיוון שהחברה לא מפרסמת מידע שוטף בדבר כמות התווים שהונפקו על ידה או נפרעו ושולמה תמורתם בכל רגע נתון, כמקובל לגבי איגרות חוב שנרשמו למסחר בבורסה.
על תווי קנייה שיונפקו החל מ-1 ביולי 2014 יחול סעיף 14ח לחוק הגנת הצרכן, הקובע שתוקפו של תו קנייה יהיה לחמש שנים לפחות, ושערכו של תו קנייה יהיה אחיד בכל העסקים המכבדים אותו.
הערות שוליים

↑  חוק הגנת הצרכן (תיקון מס' 36), התשע"ד-2014, ס"ח 2428 מיום 8 בינואר 2014
מרכז השלטון המקומי בישראל

| --- | --- |

סמליל מרכז השלטון המקומי בישראל
 מדינה:  ישראל 
 מטה הארגון:  תל אביב-יפו 
 תקופת הפעילות:  1938–הווה (כ־86 שנים) 
 www.masham.org.il
 
הסמליל הקודם של מרכז השלטון המקומי בישראל
מרכז השלטון המקומי בישראל (מש"מ) הוא עמותה רשומה ובה מאוגדות כל העיריות והמועצות המקומיות בישראל (המועצות האזוריות מאוגדות במרכז השלטון האזורי), מתוכן 76 ערים ו-127 מועצות מקומיות מכל המגזרים ומכל רחבי המדינה: יהודיות, ערביות, דרוזיות וצ'רקסיות, חילוניות וחרדיות, במרכז הארץ ובפריפריה.
מטרתו העיקרית של המרכז היא לייצג את הרשויות המקומיות ולקדם את ענייניהן בפני הכנסת ומול גורמי הממשלה השונים, וכן בפני מוסדות וארגונים ממלכתיים וארציים. בנוסף, מהווה המרכז גוף מנחה ומייעץ מקצועי לרשויות המקומיות בתחומי פעילותן השונים ומרכז את איגודי בעלי התפקידים ברשויות המקומיות.
כיום עומד בראשות מרכז השלטון המקומי ראש עיריית מודיעין-מכבים-רעות, חיים ביבס.
היסטוריה

המרכז כונן בשנת 1938 בשם "חבר המועצות המקומיות". הוא נרשם רשמית כאגודה עות'מאנית והממשלה המנדטורית הכירה בו כגוף המייצג את השלטון המקומי העברי בארץ. אל ה"חבר" הצטרפו עם הקמתו כל המועצות המקומיות העבריות שהיו קיימות בעת ההיא, סך הכל 24 במספר, למעט הערים הגדולות. בשנת 1953 נוספו אל ה"חבר" שלוש הערים הגדולות: ירושלים, תל אביב וחיפה ולארגון ניתן שם חדש "מרכז השלטון המקומי".
חברות בת וממשקים משותפים

מרכז השלטון המקומי מחזיק במספר גופים כלכליים המספקים שירותים לרשויות המקומיות: הוא מחזיק באמצעי השליטה ובזכות מינוי דירקטורים במפעל הפיס. מחזיק באמצעי השליטה במוניציפל בנק (לשעבר דקסיה), המוערכים בכ-6.5% ממניות ההון של הבנק, וכן, מנהל בשיתוף עם הסתדרות המעו"ף את "קרן רום" - קרן השתלמות לעובדי הרשויות המקומיות ואת "מועדון שלך" - מועדון הצרכנות של עובדי השלטון המקומי.
כמו כן, מרכז השלטון המקומי מחזיק גם ב-90% מהבעלות על החברה למשק וכלכלה (משכ"ל), כאשר היתרה בבעלות מרכז השלטון האזורי. משכ"ל נוסדה בשנת 1974 במטרה לתכנן ולבצע פעולות כלכליות עבור הגופים המוניציפליים של השלטון המקומי. היא עוסקת בארגון משותף של ענייניהן הכלכליים והמשקיים של הרשויות המקומיות לרבות תאגידים בבעלותן, כדי להביא לתועלת, לחיסכון ולייעול בפעילותן, וזאת תוך ניצול היתרון לגודל של ריכוז פעילויות וארגון עניינים משותף, צבירת ניסיון ומומחיות בתחומים אלה.
משכ"ל עוסקת בשני תחומי פעילות עיקריים: עריכה ופרסום של מכרזי מסגרת לשימוש הרשויות המקומיות, ואספקת שירותי ניהול ופיקוח לפרויקטים המבוצעים בעקבות התקשרויותיהן של הרשויות באמצעות המכרזים.
תחומי פעילות

המרכז פועל לקידום איכות חייהם של תושבי מדינת ישראל וזאת באמצעות טיפול בסוגיות הליבה של הרשויות המקומיות בישראל כגון ייעוץ משפטי, ייעוץ כלכלי, ייעוץ בתחום החינוך, סיוע בתחום הרווחה, פיתוח תשתיות, ביטחון וחירום, קשרי חוץ, ויחסי עבודה ושכר.
כדי לקדם את מטרותיו פועל המרכז בשני אפיקים מרכזיים:
א. ייצוג ופעילות מול השלטון המרכזי: מרכז השלטון המקומי פועל בוועדות הכנסת השונות ומול משרדי הממשלה הרלוונטיים, במטרה לייצג את הרשויות המקומיות ולקדם את ענייניהן בפני הכנסת ומול גורמי הממשלה השונים.
ב. הנחיה וייעוץ לרשויות המקומיות: מרכז השלטון המקומי מהווה מנחה ומייעץ מקצועי לרשויות המקומיות בתחומי פעילותן השונים. במסגרת תפקיד זה, מפעיל מרכז השלטון המקומי את תוכנית UniverCity המפעילה הכשרות והשתלמויות לעובדי הרשויות המקומיות.
יושבי ראש של מרכז השלטון המקומי בישראל

| 0 | 1 | 2 | 3 | 4 |
| --- | --- | --- | --- | --- |
| מספר | שנות כהונה | ראש מרכז השלטון המקומי | תמונה | ראש רשות |
| 1 | 1938 - 1940 | יהודה גורודסקי |  | ראש מועצת רחובות |
| 2 | 1941–1942 | שלמה מאירסון |  | ראש מועצת חדרה |
| 3 | 1943 - 1944 | אברהם דב לובמן חביב |  | ראש מועצת ראשון לציון |
| 4 | 1945 - 1946 | אברהם קרן |  | ראש מועצת כפר סבא |
| 5 | 1947 - 1948 | יוסף ספיר |  | ראש מועצת פתח תקווה |
| 6 | 1949 - 1950 | דוד ברמן |  | ראש מועצת חדרה |
| 7 | 1951 - 1953 | חיים קוגל |  | ראש מועצת חולון |
| 8 | 1953 - 1954 | ברוך אוסטרובסקי |  | ראש מועצת רעננה |
| 9 | 1954 - 1955 | בן ציון מיכאלי |  | ראש מועצת הרצליה |
| 10 | 1955 - 1956 | אבא חושי |  | ראש עיריית חיפה |
| 11 | 1956 - 1959 | גרשון אגרון |  | ראש עיריית ירושלים |
| 12 | 1959 - 1966 | מרדכי סורקיס |  | ראש עיריית כפר סבא |
| 13 | 1966 - 1978 | פנחס אילון |  | ראש עיריית חולון |
| 14 | 1978 - 1983 | צבי צילקר |  | ראש עיריית אשדוד |
| 15 | 1985 - 1989 | דב תבורי |  | ראש עיריית פתח תקווה |
| 16 | 1989 - 1994 | מקסים לוי |  | ראש עיריית לוד |
| 17 | 1994 - 2009 | עדי אלדר |  | ראש עיריית כרמיאל |
| 18 | 2009 - 2014 | שלמה בוחבוט |  | ראש עיריית מעלות-תרשיחא |
| 19 | 2014 ואילך | חיים ביבס |  | ראש עיריית מודיעין-מכבים-רעות |
ראו גם

דיני פניות ציבור בנושאי שירותים עירוניים
הערות שוליים

1 2  גיורא גולדברג, עליית הכוח המזרחי בשלטון המקומי, מדינה וחברה 5 (1), 2005, עמ' 1061–75‏, JSTOR 23637409
מדד דאו ג'ונס

ממוצע דאו ג'ונס 1896–2024 (לוגריתמי)
מדד דַאוּ ג'וֹנְס (באנגלית: Dow Jones; שמו המלא מאנגלית: ממוצע התעשייה דאו ג'ונס, באנגלית: Dow Jones Industrial Average; ידוע גם בשמו המקוצר: "הדאו"), הוא מדד מניות המשקלל את השינוי הרצוף בשערי 30 מניות נבחרות של חברות ענק אמריקאיות בבורסה לניירות ערך בניו יורק. בנוסף למדד התעשייה הנ"ל קיימים גם מדדי דאו ג'ונס אחרים לענפי כלכלה שונים בארצות הברית ולבורסות מסביב לעולם; אך השם המקוצר מדד דאו ג'ונס מיוחד למדד ספציפי זה שהיה במשך עשרות שנים עוד לפני הקמת מדד אס אנד פי 500 המדד המקובל ביותר למדידת השינויים היומיים בשערי המניות בבורסה לניירות ערך בניו יורק. למרות שבשמו הרשמי כלולה המילה "תעשייה" רבות מהחברות שמניותיהן כלולות כיום במדד זה עוסקות בענפי כלכלה שונים לרבות בנקאות, ביטוח ושירותים.
היסטוריה

מייסדו של המדד הוא העיתונאי צ'ארלס דאו, שהיה מהוגי רעיונות המדדים בעולם של שוק ההון. דאו ייסד את העיתון וול סטריט ג'ורנל והיה לעורכו. הוא גם הקים את חברת דאו ג'ונס אנד קומפני שאמונה על פרסום מידע מהשווקים הפיננסיים למשקיעים ולמתעניינים. דאו החל את רעיון המדד באמצעות רישום מניות ברשימות אישיות, וזה התפתח בהדרגה למדד הוותיק ביותר שפעיל ברציפות, מבין כל המדדים בבורסות בעולם.
המדד הראשון התפרסם ב-26 במאי 1896, והרכיבו אותו מניות של 12 חברות תעשייה גדולות בארצות הברית. ערכו ביומו הראשון עמד על 40.94 נקודות. באותה שנה הוא הגיע גם לשפל כל הזמנים של 28.48 נקודות. חברת ג'נרל אלקטריק הייתה כלולה במדד במשך התקופה הארוכה ביותר לאחר שנוספה ב-1907 והוצאה ממנו ב-2018.
המדד שמבטא את התנהגות שוקי ההון האמריקנים צנח בשיעורים חדים במספר תקופות במשך העשורים הרבים שבהם הוא נמדד. עקב מלחמת העולם הראשונה הוא צנח ב-24.39% ב-12 בדצמבר 1914. במהלך המשבר הפיננסי הגדול שהתחיל ב-1929 הוא צלל לשפל שאותו לא חצה עד ל-1954. ב-1987 נחתך המדד ב-22.6% ביום שני ה-19 באוקטובר שידוע בכינויו יום שני השחור.
ב-19 במרץ 1999 חצה המדד לראשונה את קו 10,000 הנקודות, בתום יום המסחר. חמישה שבועות אחר כך המדד חצה את קו ה-11,000 הנקודות. בחודש ינואר שנת 2017 חצה המדד לראשונה את קו 20,000 הנקודות. ב-16 במרץ 2020 צנח המדד בכ-12.93%, הצניחה הגדולה ביותר מאז יום שני השחור של 1987, הצניחה אירעה בצל החששות ממגפת הקורונה ומירידה חדה במחירי הנפט. בהמשך אותה שנה התאושש המדד במהירות וב-24 בנובמבר 2020 אף קבע שיא חדש ונסגר לראשונה מעל 30,000 נקודות .
מדדים נוספים

לחברת דאו ג'ונס אנד קומפני ישנם עוד עשרות מדדים יומיים. ביניהם ניתן למנות את מדד דאו ג'ונס לממוצע בתחבורה, מדד דאו ג'ונס לענף השירותים, מדד הדאו ג'ונס לענקיות גלובליות ועוד רבים.
החברות המרכיבות את מדד דאו ג'ונס

נכון ל-6 בדצמבר 2024, דאו ג'ונס מורכב מהחברות הבאות:
| חברה | לוגו | תעשייה | תאריך הוספה למדד | משקל במדד (%) | סימול |
| --- | --- | --- | --- | --- | --- |
| אפל |  | אלקטרוניקה | 6 במרץ 2015 | 3.33 | AAPL |
| אמג'ן |  | תרופות | 31 באוגוסט 2020 | 3.76 | AMGN |
| אמזון |  | קמעונאות | 26 בפברואר 2024 | 3.02 | AMZN |
| אמריקן אקספרס |  | שירותים פיננסיים | 30 באוגוסט 1982 | 4.12 | AXP |
| בואינג |  | תעופה | 12 במרץ 1987 | 2.15 | BA |
| קטרפילר |  | מנועים וציוד מכני הנדסי | 6 במאי 1991 | 5.41 | CAT |
| סיילספורס |  | תוכנה | 31 באוגוסט 2020 | 4.95 | CRM |
| סיסקו מערכות |  | תקשורת נתונים | 6 ביוני 2009 | 0.82 | CSCO |
| שברון |  | אנרגיה | 19 בפברואר 2008 | 2.18 | CVX |
| חברת וולט דיסני |  | שידור ובידור | 6 במאי 1991 | 1.60 | DIS |
| גולדמן זאקס |  | בית השקעות | 23 בספטמבר 2013 | 8.18 | GS |
| הום דיפו |  | מוצרי בית | 1 בנובמבר 1999 | 5.84 | HD |
| האניוול |  | מגוון תעשיות | 31 באוגוסט 2020 | 3.10 | HON |
| IBM |  | מחשבים ושירותי מחשוב | 29 ביוני 1979 | 3.22 | IBM |
| ג'ונסון אנד ג'ונסון |  | תרופות | 17 במרץ 1997 | 2.05 | JNJ |
| ג'יי פי מורגן צ'ייס |  | בנקאות | 6 במאי 1991 | 3.36 | JPM |
| חברת קוקה-קולה |  | משקאות קלים | 12 במרץ 1987 | 0.86 | KO |
| מקדונלד'ס |  | מזון מהיר | 30 באוקטובר 1985 | 4.10 | MCD |
| 3M |  | תעשיות מגוונות | 9 באוגוסט 1976 | 1.83 | MMM |
| פרוקטר אנד גמבל |  | מוצרי צריכה ביתיים | 26 במאי 1932 | 1.83 | MMM |
| מרק |  | תרופות | 29 ביוני 1979 | 1.42 | MRK |
| מיקרוסופט |  | תוכנה | 1 בנובמבר 1999 | 6.06 | MSFT |
| נייקי |  | תעשיית הביגוד | 23 בספטמבר 2013 | 1.08 | NKE |
| אנבידיה |  | שבבים | 1 בנובמבר 2024 | 1.99 | NVDA |
| שרווין-ויליאמס |  | כימיקלים | 8 בנובמבר 2024 | 5.28 | SHW |
| טרוולרס |  | ביטוח | 8 ביוני 2009 | 3.61 | TRV |
| קבוצת יונייטד הלת' |  | ביטוח רפואי | 24 בספטמבר 2012 | 7.93 | UNH |
| ויזה |  | שירותים פיננסים | 23 בספטמבר 2013 | 4.23 | V |
| וריזון תקשורת |  | תקשורת | 8 באפריל 2004 | 0.58 | VZ |
| וולמארט |  | קמעונאות | 17 במרץ 1997 | 1.31 | WMT |
ממוצע תעשייתי של דאו ג'ונס 
 1896–2024
Austin (שיר של דאשה)

"Austin" (בעברית: "אוסטין") הוא סינגל שהוקלט על ידי הזמרת-יוצרת האמריקאית דאשה. השיר יצא לאור ב-17 בנובמבר 2023, על ידי חברות התקליטים וורנר רקורדס ו-Version III, כסינגל מתוך האלבום, What Happens Now?. דאשה הייתה שותפה לכתיבת השיר, שהפך לוויראלי בטיקטוק. "Austin" הפך לסינגל הראשון של דאשה במצעד, והגיע למקום ה-28 במצעד הבילבורד הוט 100 באפריל 2024. מחוץ לארצות הברית, "Austin" הגיע לשיא בעשירייה הראשונה של המצעדים בבלגיה (פלנדריה), אירלנד, הולנד, נורווגיה ובריטניה.
רקע וכתיבה

"Austin" נוצר לאחר שדאשה ושותפיה עבדו על שיר אחר בשם "Play Dumb" אשר נכתב על "לדעת שבגדים בך", דאשה לא הצליחה להתייחס רבות לשיר. הוא נזנח ואז נעשה בו שימוש בפרספקטיבה של "אישה נבזה" מהשיר הזה ונהפך ל"משהו ממש מגוחך ומהנה וסוג של רע" עבור "Austin". זה תואר כ"אודה קליט למאהב שפשוט לא מתחייב לך".
השיר הפך לוויראלי בטיקטוק במרץ 2024, לאחר שדאשה פרסמה סרטון של עצמה רוקדת שורות לצלילי השיר, מה שהוביל לשימוש בלמעלה מ-300,000 סרטונים על הפלטפורמה.
ביקורות > הופעות ברשימות

| כתב עת | רשימה | מיקום | מקור |
| --- | --- | --- | --- |
| בילבורד | 50 השירים הטובים ביותר של 2024 (עד כה): רשימת צוות | 32 |  |
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של בילבורד | 12 בדצמבר 2024 | שיר קאנטרי מוביל | מועמדות |  |